PATVIRTINTA

UAB Marijampolės apskrities atliekų tvarkymo centro direktoriaus 2012 m. kovo 16 d.

įsakymu Nr. V-14
KOMUNALINIŲ ATLIEKŲ TVARKYMO PASLAUGŲ TEIKIMO SUTARTIS

Nr. 
2014 m.   .......................     d.

Vilkaviškis
Uždaroji akcinė bendrovė Marijampolės apskrities atliekų tvarkymo centras (toliau – Atliekų tvarkymo centras), kurios buveinės adresas yra Vokiečių g. 10, Marijampolė, Lietuvos Respublika, juridinio asmens kodas 151479265 atstovaujama ............................................................................................................., veikiančio pagal bendrovės direktoriaus įsakymą Nr. ..................... ir .........................................................................................................
                                                                                                                                                                               vardas pavardė

asmens kodas ............................ (gimimo metai)............................. (toliau – Atliekų turėtojas) gyvenantis ....................................................................................................................................................................................

adresas
toliau kiekviena iš šalių atskirai vadinama šalimi, o kartu – šalims, sudarė šią sutartį (toliau – Sutartis) ir susitarė:
1. Sutarties objektas ir dalykas
1.1. Šia Sutartimi šalys susitaria dėl Sutarties 1.2. punkte apibūdinamų komunalinių atliekų ir mišrių komunalinių atliekų (toliau kartu komunalinės atliekos ir mišrios komunalinės atliekos vadinamos Atliekomis), taip pat kitokio pobūdžio Sutartyje įvardinamų atliekų tvarkymo organizavimo ir Atliekų tvarkymo paslaugų teikimo sąlygų Atliekų turėtojui.
1.2. Vadovaujantis galiojančiomis Atliekų turėtojui priklausančio nekilnojamojo turto, nurodyto šios Sutarties priede Nr. 2 (toliau – Prašymas), buvimo vietos savivaldybės (toliau Savivaldybė) atliekų tvarkymo taisyklėmis bei kitais Atliekų tvarkymą reglamentuojančiais teisės aktais, Atliekų turėtojui teikiamos šios Atliekų tvarkymo paslaugos (toliau – Paslaugos):
1.2.1 mišrių komunalinių atliekų išvežimas iš Atliekų turėtojo pagal Atliekų tvarkymo centro nuožiūra patvirtintą/us grafiką/us (toliau – Grafikas), kurie bus skelbiami Atliekų tvarkymo centro interneto tinklapyje (šios Sutarties sudarymo metu Atliekų tvarkymo centro interneto tinklapis prieinamas interneto simboliniu adresu www.maatc.lt) (toliau – Tinklapis);
1.2.2 didžiųjų ir kitų specifinių atliekų (buities pavojingų, elektros ir elektronikos, statybos-griovimo, antrinių žaliavų) priėmimas į bet kurią didžiųjų atliekų ir antrinių žaliavų priėmimo aikštelę, esančią Marijampolės regione (Vilkaviškio rajono savivaldybėje tokia aikštelė yra Šiaurės g. 6 a, Vilkaviškyje) arba jų perdavimas Atliekų surinkėjui (toliau – Surinkėjas) jo vykdomų, viešai skelbiamų, apvažiavimų metu;
1.2.3 priimant mišrias komunalines atliekas, pristatytas į Marijampolės regioninį sąvartyną;
1.2.4 kiti Sutartyje įvardinami Atliekų tvarkymo centro veiksmai, kurie gali būti suprantami kaip paslaugų teikimas Atliekų turėtojui.

1.3. Atliekų tvarkymo centras įsipareigoja organizuoti Paslaugų teikimą, o Atliekų turėtojas įsipareigoja šioje Sutartyje nustatyta tvarka atlyginti Atliekų tvarkymo centrui už Paslaugas ir jų organizavimą.

1.4. Šalys susitaria, kad dėl Atliekų ir kitokio pobūdžio Sutartyje įvardinamų atliekų tvarkymo būdų, metodų, tvarkos ir visų kitokio pobūdžio praktinių su Paslaugomis susijusių klausimų savo nuožiūra sprendžia Atliekų tvarkymo centras ir tokie sprendimai taikytini Atliekų turėtojui bei Atliekų turėtojas įsipareigoja jais vadovautis bei jų laikytis.

1.5. Šalys susitaria, kad Atliekų tvarkymo centro nurodymai susiję su Paslaugomis ir adresuoti Atliekų turėtojui yra jam privalomi ir nedelsiant vykdytini.

1.6. Atliekų tvarkymo centras turi teisę be išankstinio Atliekų turėtojo perspėjimo ir/ar sutikimo pavesti tretiesiems asmenims teikti konkrečias Paslaugas ir/ar perleisti visas ar dalį Atliekų tvarkymo centro teisių ir pareigų pagal šią Sutartį.

1.7. Šalys, vykdydamos šią Sutartį, vadovaujasi Savivaldybės atliekų tvarkymo taisyklėmis, Marijampolės regioninėje atliekų tvarkymo sistemoje teikiamų komunalinių atliekų tvarkymo sutarčių sudarymo tvarka Atliekų tvarkymo centro priimamomis taisyklėmis reglamentuojančiomis Atliekų ar kitokio pobūdžio Sutartyje įvardinamų atliekų tvarkymą ir kitais bet kurių atliekų tvarkymą reglamentuojančiais teisės aktais.

1.8. Sutartyje naudojamos sąvokos suprantamos taip, kaip jos yra apibrėžtos Lietuvos Respublikos teisės aktuose bei Savivaldybės atliekų tvarkymo taisyklėse, jeigu Sutartyje nenurodoma kitaip.
2. Atliekų tvarkymo centro įsipareigojimai

2.1. Atliekų tvarkymo centras įsipareigoja Sutarties galiojimo laikotarpiu organizuoti Paslaugų teikimą:
2.1.1 organizuoti mišrių komunalinių atliekų išvežimą (Atliekų turėtojui suteiktuose konteineriuose esančių minėtų atliekų šalinimą) iš Atliekų turėtojo pagal Grafikus;

2.1.2 iš Atliekų turėtojo priimti Paslaugų teikimo metu galiojančius reikalavimus, nustatytus teisės aktuose ir/ar Atliekų tvarkymo centro patvirtintose taisyklėse, atitinkančias mišrias komunalines atliekas,, pristatytas į Marijampolės regioninį sąvartyną;
2.1.3 iš Atliekų turėtojo priimti didžiąsias ir kitas specifines atliekas (buities pavojingas, elektros ir elektronikos, statybos-griovimo, antrines žaliavas, naudotas padangas) į bet kurią didžiųjų atliekų ir antrinių žaliavų priėmimo aikštelę, esančią Marijampolės regione (Vilkaviškio rajono savivaldybėje Vilkaviškio didžiųjų atliekų ir antrinių žaliavų priėmimo aikštelė yra Šiaurės g. 6 a, Vilkaviškyje) arba Atliekų surinkėjui vykdant viešai skelbiamus apvažiavimus.

2.1.4 iš Atliekų turėtojo priimti stiklą, popierių ir kartoną, plastikinę ir metalinę pakuotę bet kuriuose bendrojo naudojimo atitinkamos paskirties konteineriuose;
2.1.5 nuo 2012-07-01 iš Atliekų turėtojo priimti žaliąsias atliekas kompostavimo aikštelėje, esančioje Pavembrių kaime Vilkaviškio rajono savivaldybėje (greta uždaryto savivaldybės sąvartyno). 

2.2 Atliekų tvarkymo centras taip pat įsipareigoja:
2.2.1 užtikrinti, kad per 2 (dvi) savaites nuo Sutarties pasirašymo dienos arba 2 priedo pakeitimo dienos Atliekų turėtojui būtų panaudos pagrindu suteiktas Prašyme nurodyto dydžio arba Atliekų tvarkymo centro nuožiūra, remiantis Prašyme pateiktais duomenimis, parinkto dydžio konteineris/iai (toliau – Konteineris). Šalys susitaria, kad konteinerio dydis parenkamas atsižvelgiant į Prašyme nurodyto nekilnojamojo turto plotą ir/ar konkrečiame nekilnojamojo turto vienete užregistruotų arba realiai gyvenančių fizinių asmenų skaičių, pagal Atliekų tvarkymo centro patvirtintas taisykles, su kuriomis  Atliekų turėtojas turėjo galimybę iš anksto susipažinti;

2.2.2 užtikrinti, kad konteinerių ištuštinimo metu išbyrėjusios atliekos bus surinktos ir išvežtos. 

2.2.3 užtikrinti, kad ne vėliau kaip per 20 (dvidešimt) darbo dienų būtų atsakyta į visus Atliekų turėtojų skundus, prašymus ir suteikta kita Atliekų turėtojo prašoma informacija, kuri gali būti prieinama viešai.
3. Atliekų tvarkymo centro teisės

3.1. Atliekų tvarkymo centras turi:
3.1.1. teisę pateikti Atliekų turėtojui įspėjimą dėl šioje Sutartyje nustatytų sąlygų nesilaikymo;

3.1.2. savo nuožiūra pranešti viešojo administravimo institucijoms apie netinkamą Atliekų turėtojo elgesį rūšiuojant atliekas, jas išmetant ne tam skirtoje vietoje, ar nustačius kitus atliekų tvarkymą reglamentuojančių teisės aktų bei šios Sutarties sąlygų pažeidimus, įspėti, surašyti administracinį teisės pažeidimų protokolą, siūlyti skirti nuobaudą ar vienašališkai ir nesikreipiant į teismą nutraukti Sutartį;
3.1.3. teisę vienašališkai keisti Paslaugų įkainius (t.y. atliekų tvarkymo tarifus ir jų apskaičiavimo tvarką, nurodytą Sutarties 6 straipsnyje) remdamasis Atliekų ir kitų atliekų tvarkymą bei mokesčius už Atliekų ir kitų atliekų tvarkymą reglamentuojančių teisės aktų pasikeitimais. Šalys susitaria, kad tokius pakeitimus vienašališkai atlieka Atliekų tvarkymo centras, o ši Sutartis ir pagal ją Atliekų turėtojui taikomi Paslaugų įkainiai (atliekų tvarkymo tarifai), laikomi pakeistais nuo pranešimo apie tokių įkainių pasikeitimą pranešimo Atliekų turėtojui pateikimo dienos ir/arba paskelbimo Tinklapyje dienos, jeigu skelbiamoje informacijoje nenurodoma kita pakeitimų įsigaliojimo diena;

3.1.4. teisę savo nuožiūra nustatyti ir vienašališkai keisti Paslaugų teikimo tvarką, metodus ir būdus, Grafikus, Atliekų ir bet kokių kitų atliekų surinkimo, perdavimo Surinkėjui ar pridavimo, pristatymo į Marijampolės regioninį sąvartyną, atliekų kompostavimo aikšteles, didžiųjų atliekų ir antrinių žaliavų priėmimo aikšteles, kitas bet kokių atliekų surinkimo vietas, tvarką. Apie tokius pasikeitimus paskelbiama Svetainėje ir jie įsigalioja nuo jų paskelbimo Tinklapyje dienos, jeigu skelbiamoje informacijoje nenurodoma kita pakeitimų įsigaliojimo diena;

3.1.5. teisę vienašališkai vertinti ir tikrinti Atliekų turėtojo pateiktų Atliekų ar bet kokių kitų atliekų atitikimą galiojančių teisės aktų reikalavimams arba Atliekų tvarkymo centro  nustatytoms taisyklėms bei nepriimti iš Atliekų turėtojo galiojančių teisės aktų reikalavimų arba Atliekų tvarkymo centro nustatytų taisyklių neatitinkančių bet kokių atliekų;

3.1.6. teisę atsisakyti iš Atliekų turėtojo priimti, surinkti ar leisti Atliekų turėtojui pristatyti Atliekas ar bet kokias kitas atliekas Sutartyje nustatyta tvarka, jeigu Atliekų tvarkymo centras vienašališkai nustato, kad  Atliekų  turėtojas nesilaiko Atliekų ar bet kokių kitų atliekų priėmimo, surinkimo ar pristatymo sąlygų, nustatytų Sutartyje, Atliekų tvarkymo centro patvirtintose taisyklėse ar Atliekų priėmimą, surinkimą, pristatymą ir kitokį tvarkymą reglamentuojančiuose teisės aktuose nustatytų reikalavimų;

3.1.7. teisę gauti iš Atliekų turėtojo apmokėjimą už Paslaugas pagal šią Sutartį;

3.1.8. teisę sustabdyti Paslaugų teikimą, jei Atliekų turėtojas laiku neapmoka Atliekų tvarkymo centrui už Paslaugas, ar kitaip pažeidžia Sutarties sąlygas;

3.1.9. teisę vienašališkai atsiimti Konteinerį iš Atliekų turėtojo, nustačius, kad pastarasis juo naudojasi netinkamai ir/ar pažeisdamas Sutarties sąlygas;

3.1.10. teisę vienašališkai atsiimti Konteinerį iš Atliekų turėtojo, Atliekų tvarkymo centro nuožiūra nustačius, kad Konteineris neatitinka Atliekų turėtojo turimų atliekų kiekio bei vienašališkai paskirti ir perduoti Atliekų turėtojui didesnį arba mažesnį Konteinerį;

3.1.11. teisę teikti privalomus nurodymus Atliekų turėtojui dėl Konteinerio laikymo ir naudojimo sąlygų, Konteinerio pastatymo vietos, kad Surinkėjas galėtų laisvai savo naudojama technika privažiuoti prie Konteinerio bei pašalinti jame esančias Atliekas;

3.1.12. teisę inspektuoti, tikrinti, ar Atliekų turėtojas tinkamai naudojasi Konteineriu ir laikosi kitų Sutarties sąlygų;

3.1.13. teisę patekti į Atliekų turėtojo Prašyme nurodytų nekilnojamojo turto vienetų teritoriją siekiant pasinaudoti šioje Sutartyje Atliekų tvarkymo centrui įtvirtintomis teisėmis;

3.1.14. teisę neišgabenti Atliekų, netelpančių į Atliekų turėtojo turimą Konteinerį/ius ir/ar esančių ne pačiame Konteineryje/iuose

3.1.15. kitas Sutartyje nustatytas teises.

4. Atliekų turėtojo įsipareigojimai

4.1. Atliekų turėtojas įsipareigoja:

4.1.1. ne vėliau nei per 15 (penkiolika) kalendorinių dienų nuo PVM sąskaitos faktūros gavimo dienos sumokėti Atliekų tvarkymo centrui už Paslaugas gautoje PVM sąskaitoje faktūroje nurodytą sumą. Jeigu PVM sąskaitoje faktūroje nurodyta vėlesnė galutinė jos apmokėjimo diena, tai sąskaita turi būti apmokama iki PVM sąskaitoje faktūroje nurodytos dienos. Visais atvejais už Paslaugas turi būti sumokėta ne vėliau nei PVM sąskaitoje faktūroje nurodyto jos apmokėjimo termino paskutinę dieną;

4.1.2. užtikrinti, kad Konteineris/iai nebūtų perpildyti, kadangi Atliekų turėtojas supranta, jog Konteineris/iai gali sulūžti dėl netinkamos eksploatacijos bei prisiima visą su tuo susijusią riziką;

4.1.3. Atliekoms netelpant į Konteinerį/ius užtikrinti, kad jos nebūtų paliekamos šalia Konteinerio/ių;

4.1.4. prižiūrėti Prašyme nurodyto nekilnojamojo turto aplinką, Konteinerių buvimo vietos švarą ir tvarką;

4.1.5. Savivaldybės atliekų tvarkymo taisyklėse nustatyta tvarka rūšiuoti atliekas ir užtikrinti, kad konkrečios rūšies atliekos būtų metamos tik į konkrečiai atliekų rūšiai skirtus konteinerius, taip pat laikytis kitų Prašyme nurodyto nekilnojamojo turto buvimo vietos savivaldybės ir/ar kitų institucijų priimtų teisės aktų, susijusių su atliekų tvarkymu, reikalavimų;

4.1.6. užtikrinti laisvą ir netrukdomą privažiavimą prie Konteinerio/ių siekiant juos ištuštinti, t.y.:

4.1.6.1. užtikrinti, kad Konteineris/iai jų ištuštinimo dieną iki 7 (septintos) valandos ryto būtų pastatyti tokiu būdu, kad Surinkėjas galėtų netrukdomai savo naudojama technika privažiuoti ir prieiti prie Konteinerio/ių bei juos ištuštinti;

4.1.6.2. esant reikalui, išvalyti užpustytą ar kitaip apsunkintą privažiavimą prie Konteinerio/ių;

4.1.6.3. užtikrinti privažiavimo ir priėjimo prie Konteinerio/ių saugumą, be kita ko, užtikrinant, kad prie Konteinerio/ių nebūtų palaidų gyvūnų;

4.1.7. tuo atveju, jeigu Konteineris/iai nebus ištuštinti dėl netinkamo 4.1.6. punkte nustatytų Atliekų turėtojo įsipareigojimų vykdymo, Paslaugos bus laikomos suteiktomis tinkamai.

4.1.8. Atliekų tvarkymo centro atstovų reikalavimu sudaryti sąlygas apžiūrėti Konteinerį/ius, juos pakeisti, sutvarkyti ir/ar atlikti bet kuriuos kitus veiksmus Konteinerių atžvilgiu;

4.1.9. užtikrinti Konteinerio tinkamą laikymą, naudojimą ir apsaugą nuo bet kokio sugadinimo ar vertės sumažinimo;

4.1.10. atlyginti nuostolius Atliekų tvarkymo centrui, jei bus nustatyta, kad suteiktas Konteineris buvo sugadintas ar kitaip sumažinta jo vertė;
4.1.11. pristatyti į bet kurią didžiųjų atliekų ir antrinių žaliavų priėmimo aikštelę, esančią Marijampolės regione (Vilkaviškio rajono savivaldybėje Vilkaviškio didžiųjų atliekų ir antrinių žaliavų priėmimo aikštelė yra Šiaurės g. 6 a, Vilkaviškyje) buityje susidariusias pavojingas atliekas (dažai tepalai, cheminiai mišiniai ir jais užteršta tara, galvaniniai elementai, liuminescencinės lempos ir kt.), didžiąsias atliekas, statybos-griovimo atliekas, lengvųjų automobilių padangas arba tokias atliekas atiduoti vežėjui jas renkant pagal viešai paskelbtą grafiką.

4.1.12. pristatyti į bet kurią žaliųjų atliekų kompostavimo aikštelę, esančią Marijampolės apskrityje (Vilkaviškio rajono savivaldybėje tokia aikštelė yra Pavembrių kaime (greta uždaryto savivaldybės sąvartyno)  žaliąsias (sodo – daržo) atliekas arba jas kompostuoti nuosavuose kompostavimo įrenginiuose.

4.1.13. nedelsiant informuoti Atliekų tvarkymo centrą pasikeitus Sutarties priede Nr. 2 Atliekų turėtojo nurodyto/ų nekilnojamojo turto objekto/ų savininkui, valdytojui ar naudotojui ar jo adresui, o taip pat apie pasikeitusius Atliekų turėtojui priklausančio nekilnojamojo turto nurodyto Prašyme objektus, jų paskirtį ar Atliekų turėtojus, besinaudojančius šioje Sutartyje nurodytu Konteineriu/iais;

4.1.14. užtikrinti, kad Konteineriu/iais naudotųsi tik Atliekų turėtojas ir/ar jo įgalioti asmenys;

4.1.15. pastebėjus, kad susidarančių mišrių komunalinių atliekų kiekis neatitinka pasirinkto ar paskirto Konteinerio/ių dydžio ir išvežimo dažnumo ar turint pagrindą manyti, jog tokia situacija gali susidaryti, nedelsiant apie tai informuoti Atliekų tvarkymo centrą ir pateikti prašymą pakeisti Konteinerį didesniu/mažesniu;

4.1.16. susidarius vienkartiniam mišrių komunalinių atliekų kiekiui, netelpančiam į Konteinerį/ius, jas pačiam savo sąskaita ir jėgomis pristatyti į nekilnojamojo turto, kuriam priskirtas atitinkamas Konteineris, buvimo vietos savivaldybėje esančią didžiųjų atliekų ir antrinių žaliavų priėmimo aikštelę arba į Marijampolės regioninį sąvartyną, už pristatytą mišrių komunalinių atliekų kiekį apmokant Atliekų tvarkymo centrui pagal jų pristatymo metu galiojančius Atliekų priėmimo tarifus, patvirtintus Atliekų tvarkymo centro ir/ar konkrečios savivaldybės. Jeigu pristatomas atliekų kiekis viršija Sutarties 5.1.3. punkte nurodytąjį. Atliekų turėtojas patvirtina, jog supranta, kad Atliekų tvarkymo centras neatsako už Atliekų, netelpančių į Konteinerį/ius išgabenimą, o tokios Atliekos yra išgabentinos paties Atliekų turėtojo sąskaita ir jėgomis;

4.1.17. pasibaigus Sutarčiai ar Atliekų tvarkymo centrui pareikalavus, grąžinti Atliekų tvarkymo centrui tvarkingą ir geros būklės (atsižvelgiant į normalų susidėvėjimą) Atliekų turėtojui suteiktą Konteinerį per 5 (penkias) kalendorines dienas nuo atitinkamo reikalavimo gavimo dienos. Atliekų turėtojui pavėlavus grąžinti Konteinerį/ius šiame Sutarties punkte nustatytais terminais, Atliekų turėtojas moka Atliekų tvarkymo centrui baudą, lygią 30 (trisdešimt) litų už kiekvieną uždelstą dieną iki Konteinerio/ių perdavimo Atliekų tvarkymo centrui dienos.;

4.1.18. laikytis visų Atliekų ir bet kokių kitų atliekų tvarkymą, saugojimą, šalinimą ir surinkimą reglamentuojančių teisės aktų reikalavimų Atliekų tvarkymo centro patvirtintų taisyklių, savarankiškai domėtis tokių teisės aktų ir/ar taisyklių pasikeitimais, periodiškai susipažinti su Tinklapyje skelbiama informacija;
4.1.19. tinkamai ir laiku vykdyti kitus Sutartyje nustatytas prievoles ir įsipareigojimus.

5. Atliekų turėtojo teisės

5.1. Atliekų turėtojas turi teisę:

5.1.1. pateikus rašytinį prašymą Atliekų tvarkymo centrui, atsisakyti naudotis Konteineriu ir naudoti nuosavą konteinerį, jei jis atitinka Surinkėjo naudojamų transporto priemonių ir kitų naudojamų techninių priemonių reikalavimus. Atliekų turėtojo pageidaujamo naudoti konteinerio atitikimą tokiems reikalavimams, taip pat Atliekų turėtojo pageidaujamo naudoti konteinerio tūrį, pagal kurį gali būti matuojamas šalintinų Atliekų kiekis, nustato Atliekų tvarkymo centras ar jo įgalioti asmenys. Atliekų turėtojas pareiškia, jog supranta, kad Surinkėjo technika gali nuolat kisti, todėl Atliekų tvarkymo centras turi teisę bet kuriuo metu pareikalauti naudoti kitokį konteinerį ir/ar priskirti Atliekų turėtojui Konteinerį naudojimui.

5.1.2. nesutikti su vienašališkai Atliekų tvarkymo centro atliktais šios Sutarties, įskaitant ir pagal šią Sutartį mokėtino mokesčio už Paslaugas, pakeitimais. Atliekų turėtojui nesutinkant su Sutarties pakeitimais atliktais šioje Sutartyje nustatyta tvarka, Atliekų turėtojas privalo, ne vėliau nei per 15 (penkiolika) kalendorinių dienų nuo informacijos apie tokius pakeitimus paskelbimo Sutartyje nustatyta tvarka dienos, pateikti Atliekų tvarkymo centrui rašytinį pranešimą apie nesutikimą su Sutarties pakeitimais. Šalys susitaria, kad atliekų turėtojui pateikus pranešimą Atliekų tvarkymo centrui dėl nesutikimo su Sutarties pakeitimais, laikoma, jog Atliekų turėtojas vienašališkai nutraukią Sutartį po to, kai Atliekų tvarkymo centras gauna Atliekų turėtojo pranešimą apie nesutikimą su Sutarties pakeitimais, mėnesio 1 d., o Atliekų turėtojas, nuo atitinkamos dienos tampa vietinės rinkliavos už atliekų tvarkymą mokėtoju, kaip tą nustato Atliekų turėtojo gyvenamosios ir/ar nekilnojamojo turto buvimo vietos savivaldybės teisės aktai. Šalys susitaria, kad tuo atveju, jeigu atliekų turėtojas nepateikia Atliekų tvarkymo centrui pranešimo apie nesutikimą su Sutarties pakeitimais šiame Sutarties punkte nustatytu terminu, laikoma, jog Atliekų turėtojas su Sutarties pakeitimais sutinka ir jie yra jam taikytini;

5.1.3. be papildomo užmokesčio už Paslaugas, tačiau savo jėgomis ir sąskaita pristatyti į bet kurią didžiųjų atliekų ir antrinių žaliavų priėmimo aikštelę, esančią Marijampolės regione (Vilkaviškio rajono savivaldybėje Vilkaviškio didžiųjų atliekų ir antrinių žaliavų priėmimo aikštelė yra Šiaurės g. 6 a, Vilkaviškyje) arba Marijampolės regioniniame sąvartyne buityje susidariusias pavojingas atliekas (dažai tepalai, cheminiai mišiniai ir jais užteršta tara, galvaniniai elementai, liuminescencinės lempos ir kt.), didžiąsias atliekas, antrines žaliavas, statybos-griovimo atliekas, neviršijant 500 kg per metus, lengvųjų automobilių padangas neviršijant 5 vnt. per metus.

5.1.4. be papildomo užmokesčio už Paslaugas, tačiau savo jėgomis ir sąskaita pristatyti į bet kurią žaliųjų atliekų kompostavimo aikštelę, esančią Marijampolės apskrityje (Vilkaviškio rajono savivaldybėje tokia aikštelė yra Pavembrių kaime (greta uždaryto savivaldybės sąvartyno) žaliąsias (sodo – daržo) atliekas.

5.1.5. reikšti pretenzijas dėl netinkamo Paslaugų teikimo.
6. Atsiskaitymo už paslaugas dydis ir tvarka

6.1. Atliekų turėtojo už Paslaugas Atliekų tvarkymo centrui mokamas mokestis yra apskaičiuojamas pagal šias sudedamąsias dalis:
6.1.1. mokestis už Atliekų turėtojui suteikto Konteinerio ištuštinimą pagal Grafiką/us apskaičiuojamas šia tvarka: Konteinerio/ių tūris (nepriklausomai nuo realiai jame esančio atliekų kiekio) išreikštas kubiniais metrais padauginamas tiek kartų, kiek buvo ištuštinamas atitinkamas/i Konteineris/iai per tris mėnesius, bet ne daugiau 6 kartus, o gautas rezultatas padauginamas iš nustatyto 1 m3 atliekų tvarkymo tarifo (1 priedas) 

6.1.2. mokestis už išvežtas mišrias komunalines atliekas Atliekų turėtojo išmestas į bendro naudojimo konteinerius apskaičiuojamas šia tvarka: vidutinė vieno gyventojo atliekų susikaupimo norma, padauginama iš gyventojų, deklaravusių savo gyvenamąją vietą ir/arba faktiškai gyvenančių objekte, skaičiaus (2 priedas), o gautas rezultatas padauginamas iš nustatyto 1 m3 atliekų tvarkymo tarifo (1 priedas).

6.1.3. mokestis už Atliekų turėtojo pristatytų į bet kurią didžiųjų atliekų ir antrinių žaliavų priėmimo aikštelę, esančią Marijampolės (Vilkaviškio rajono savivaldybėje Vilkaviškio didžiųjų atliekų ir antrinių žaliavų priėmimo aikštelė yra Šiaurės g. 6 a, Vilkaviškyje)  Atliekų kiekį m3 arba tonomis arba į regioninį sąvartyną Panausupio kaime, Marijampolės savivaldybėje Atliekų kiekį tonomis padauginus iš atitinkamo tarifo (1 priedas).

6.1.4. mokestis už išvežtas Atliekas pagal Atliekų turėtojo papildomą užsakymą pateiktą Atliekų tvarkymo centrui apskaičiuojamas šia tvarka: išvežtas atliekų kiekis išreikštas tonomis arba m3 padauginamas iš 1 (vienos) tonos arba 1 m3 Atliekų išvežimo ir sutvarkymo tarifo, nurodyto Sutarties priede Nr. 1.

6.2. Atliekų turėtojas už Paslaugas moka Atliekų tvarkymo centrui pagal Sutarties 6.1. punkto nuostatas apskaičiuotas sumas, nurodomas Atliekų turėtojui pateikiamoje PVM sąskaitoje faktūroje.
6.3. Atliekų tvarkymo centras iki kiekvieno ketvirčio antrojo mėnesio 15 dienos pateikia Atliekų turėtojui PVM sąskaitą faktūrą, pagal kurią atliekų  turėtojas turi sumokėti mokestį už Paslaugas per ankstesnįjį ketvirtį.

6.4. Atliekų turėtojas sutinka gauti PVM sąskaitas faktūras Prašyme (2 priedas) nurodytu būdu. 

6.5. Atliekų turėtojui laiku neatsiskaičius už Paslaugas pagal šią Sutartį, nesumokėta suma yra išieškoma teisės aktų nustatyta tvarka, o  Atliekų tvarkymo centras įgyja teisę nedelsiant vienašališkai ir nesikreipiant į teismą nutraukti Sutartį, apie tai įspėjus Atliekų turėtoją prieš 5 (penkias) kalendorines dienas. Atliekų tvarkymo centras turi teisę tretiesiems asmenims pavesti išieškoti Atliekų turėtojo įsiskolinimą Atliekų tvarkymo centro naudai. Atliekų turėtojas pareiškia, jog supranta, kad pavedus įsiskolinimo išieškojimo klausimą spręsti tretiesiems asmenims, iš Atliekų turėtojo gali būti išreikalautos papildomos sumos, susijusios su skolos išieškojimo procedūromis ir kitokiu skolos administravimu.

6.6. Už laiku neapmokėtas sąskaitas Atliekų tvarkymo centras skaičiuoja 0,05 proc. delspinigius už kiekvieną pradelstą dieną. 

6.7. Mokesčio permoka (sumokėjus didesnę nei nurodyta PVM sąskaitoje faktūroje, neteisingai apskaičiavus, neteisėtai išieškojus, pasikeitus nekilnojamojo turto objekto savininkui, valdytojui ar naudotojui) grąžinama arba įskaitoma sumokėjusiam asmeniui per 30 kalendorinių dienų nuo prašymo su pateisinančiais dokumentais pateikimo dienos.

6.8. Atliekų turėtojas prašymą dėl permokos grąžinimo gali pateikti UAB Marijampolės apskrities atliekų tvarkymo centrui per vienerius kalendorinius metus nuo grąžinti prašomos sumos sumokėjimo datos.

6.9. Šalys susitaria, kad šios Sutartyje 6 straipsnyje įtvirtinta apmokėjimo už Paslaugas tvarka, įskaitant ir Atliekų tvarkymo centrui mokamo mokesčio už Paslaugas apskaičiavimo tvarką, yra taikytina šalims nuo (mokantiems vietinę rinkliavą sekančio mėnesio 1 dienos).

7. Sutarties galiojimas ir jos nutraukimas 

7.1. Sutartis įsigalioja nuo jos sudarymo dienos. 
7.2. Ši Sutartis yra neterminuota ir galioja iki tol, kol yra nutraukiama bendru šalių susitarimu. Bet kuri iš šalių turi teisę bet kuriuo metu ir dėl bet kokių priežasčių vienašališkai nutraukti Sutartį apie vienašališką Sutarties nutraukimą įspėdama kitą šalį, ne vėliau nei prieš 20 (dvidešimt) kalendorinių dienų. 

7.3. Jeigu šalys raštu nesusitaria kitaip, visais Sutartyje numatytais vienašališko Sutarties nutraukimo atvejais, Sutartis laikoma nutraukta nuo paskutinės mėnesio, kurį baigiasi įspėjimo apie vienašališką Sutarties nutraukimą terminas, dienos. 

7.4. Šios Sutarties galiojimas automatiškai baigiasi Atliekų tvarkymo centrui praradus teisę organizuoti atliekų tvarkymo paslaugų teikimą, nuo atitinkamos aplinkybės atsiradimo dienos.

7.5. Atliekų tvarkymo centrui nustačius Atliekų turėtojo įvykdytus (arba vykdomus) Atliekų turėtojo gyvenamosios vietos ir/ar Prašyme nurodyto nekilnojamojo turto buvimo vietos savivaldybės nustatytų atliekų tvarkymo taisyklių pažeidimus, taip pat Atliekų turėtojui bet kokiu būdu pažeidus šios Sutarties nuostatas ir neištaisius tokio pažeidimo per Atliekų tvarkymo centro nustatytą terminą arba jį nustačius pakartotinai, Atliekų tvarkymo centras nedelsiant įgyja teisę vienašališkai ir nesikreipdamas į teismą nutraukti Sutartį nuo kito po nustatyto pažeidimo mėnesio 1 d., įspėjęs atliekų turėtoją prieš 5 (penkias) kalendorines dienas.
7.6. Atliekų tvarkymo centras, nustatęs Atliekų turėtojo prašyme pateiktų duomenų (priedas Nr. 2) neatitikimą faktiniams duomenims, gali vienašališkai pripažinti šią sutartį negaliojančia nuo jos sudarymo dienos ir už visą laikotarpį nuo sutarties įsigaliojimo perskaičiuoti mokėtiną sumą pagal nustatytą vietinę rinkliavą. 

7.7. Nutraukus Sutartį, Atliekų turėtojas, gyvenamosios ir negyvenamosios paskirties patalpų ir/ar pastatų savininkas ar valdytojas, tampa Prašyme nurodyto nekilnojamojo turto objektų buvimo vietos savivaldybės nustatytos vietinės rinkliavos už komunalinių atliekų tvarkymą mokėtoju.

7.8.  Nutraukus Sutartį Atliekų turėtojas privalo atsiskaityti už suteiktas Paslaugas.
8. Atsakomybė

8.1. Atliekų tvarkymo centras, nustatęs Atliekų turėtojo Prašyme pateiktų duomenų neatitikimą faktinei situacijai, turi teisę  savo nuožiūra:

8.1.1. perskaičiuoti Atliekų turėtojo mokėtinas sumas MAATC už Paslaugas pagal MAATC nustatytą faktinę situaciją ir reikalauti, kad Atliekų turėtojas sumokėtų trūkstamas už Paslaugas mokėtinas sumas, o Atliekų turėtojas įsipareigoja atitinkamas sumas sumokėti ne vėliau nei per 5 (penkias) kalendorines dienas, nuo atitinkamo reikalavimo pateikimo dienos arba;
8.1.2. vienašališkai ir nesikreipdamas į teismą nutraukti šią Sutartį įspėjęs Atliekų turėtoją apie Sutarties nutraukimą prieš 5 (penkias) kalendorines dienas ir už visą laikotarpį nuo Sutarties įsigaliojimo dienos perskaičiuoti Atliekų turėtojo už Paslaugas Atliekų tvarkymo centrui mokėtiną sumą pagal nustatytą vietinę rinkliavą už komunalinių atliekų tvarkymą, vienašališkai įskaityti Atliekų turėtojo sumokėtas sumas į mokėtiną vietinės rinkliavos sumą bei pareikalauti, kad Atliekų turėtojas primokėtų skirtumą tarp Atliekų tvarkymo centrui jau sumokėtų sumų pagal šią Sutartį ir apskaičiuotos Atliekų tvarkymo centrui mokėtinos sumos pagal nustatytą vietinę rinkliavą, o Atliekų turėtojas įsipareigoja atitinkamas sumas sumokėti ne vėliau nei per 5 (penkias) kalendorines dienas, nuo atitinkamo reikalavimo pateikimo dienos.

8.2. Atliekų turėtojui nevykdant ar netinkamai vykdant įsipareigojimus pagal šią Sutartį, Atliekų tvarkymo centras, be kitų šioje Sutartyje numatytų teisių, gali sustabdyti Paslaugų teikimą Atliekų turėtojui.

8.3. Atliekų turėtojas privalo atlyginti visus Atliekų tvarkymo centrui nuostolius, kuriuos šis patyrė dėl to, kad Atliekų turėtojas nevykdė ar netinkamai vykdė šią Sutartį, išskyrus atvejus, kai Atliekų turėtojas įrodo, kad tai įvyko ne dėl jo kaltės.

8.4. Atliekų turėtojui laiku neatsiskaičius pagal šią Sutartį, Atliekų tvarkymo centras turi teisę reikalauti, o Atliekų turėtojas įsipareigoja sumokėti, 0,05 procentų delspinigius nuo nesumokėtos sumos už kiekvieną uždelstą atsiskaityti dieną.

9. Baigiamosios nuostatos

9.1. Šalys pareiškia ir garantuoja viena kitai, jog nepažeidžia jokių sutarčių ar kitų įsipareigojimų trečiųjų asmenų atžvilgiu. Sutarčiai sudaryti nereikia jokių trečiųjų asmenų sutikimų. Sutartį Šalys perskaitė, suprato jos turinį jos sukeliamas teisines pasekmes ir tai paliudydamos bei nieko neverčiamos pasirašė šią Sutartį dviem egzemplioriais lietuvių kalba, kurių kiekvienas turi vienodą juridinę galią. Šalys turi po vieną šios Sutarties egzempliorių.

9.2. Atliekų turėtojas papildomai pareiškia ir patvirtina, jog:

9.2.1. įvertino ekonomines šios Sutarties pasirašymo pasekmes ir pripažino jas atitinkančiomis Atliekų turėtojo interesus;

9.2.2. žino, kad prieš pasirašydamas šią Sutartį galėjo savo nuožiūra pasirinkti mokėti už atliekų tvarkymą pagal šios Sutarties nuostatas arba mokėti kiekvienos Marijampolės regiono savivaldybės nustatytą vietinę atliekų tvarkymo rinkliavą;

9.2.3. sutinka su tuo, kad Atliekų tvarkymo centras vienašališkai šioje Sutartyje nustatyta tvarka galėtų daryti Sutarties pakeitimus, keistų Sutarties priede Nr. 1 nurodytus atliekų tvarkymo tarifus bei kitas sąlygas;

9.2.4. yra susipažinęs su Atliekų turėtojui taikomais atliekų tvarkymą reglamentuojančių teisės aktų reikalavimais;

9.3. ši Sutartis ir jos sąlygos atitinka Atliekų turėtojo interesus, todėl jis pasirašė šią Sutartį laisva valia, savo noru ir niekieno neverčiamas, nesant jokio ekonominio ar kitokio spaudimo iš bet kurių asmenų, įskaitant ir kitą Sutarties šalį

9.4. Visus ginčus dėl šios Sutarties Šalys sprendžia derybų būdu. Šalims neišsprendus ginčo draugiškų derybų būdu, toks ginčas sprendžiamas Lietuvos Respublikos įstatymų nustatyta tvarka kompetentingame teisme, pagal Atliekų tvarkymo centro buveinės vietą.

9.5. Už šios Sutarties nevykdymą ar netinkamą jos vykdymą Sutarties nevykdanti šalis atsako šios Sutarties ir Lietuvos Respublikos įstatymų nustatyta tvarka.

9.6. Jeigu kuri nors šios Sutarties nuostata prieštarauja Lietuvos įstatymams arba dėl kurios kitos priežasties tampa dalinai arba visai negaliojančia, ji nedaro negaliojančiomis likusių Sutarties nuostatų. Tokiu atveju, šalys susitaria pakeisti negaliojančią nuostatą teisiškai veiksminga norma, kuri, kiek tai įmanoma, turėtų tą patį teisinį ir ekonominį poveikį kaip ir pakeistoji norma. Šalys susitaria, kad tokius pakeitimus vienašališkai atlieka Atliekų tvarkymo centras, o ši Sutartis laikoma pakeista nuo pranešimo apie standartinės Komunalinių atliekų tvarkymo paslaugų teikimo sutarties pakeitimą paskelbimo Tinklapyje dienos.

9.7. Šalis atleidžiama nuo atsakomybės už Sutarties nevykdymą, jei ji įrodo, kad Sutartis neįvykdyta dėl nenugalimos jėgos (force majeure) aplinkybių veikimo. Aplinkybės, kurios yra laikomos nenugalimos jėgos aplinkybėmis, yra nurodytos Lietuvos Respublikos civiliniame kodekse ir 1996-07-15 Lietuvos Respublikos Vyriausybės nutarimu Nr. 840 patvirtintose Atleidimo nuo atsakomybės esant nenugalimos jėgos (force majeure) aplinkybėms taisyklėse.

9.8. Visi šios Sutarties pakeitimai, papildymai, priedai ir priedėliai galioja tik tuo atveju, jei jie yra sudaryti raštu ir tinkamai pasirašyti šalių įgaliotų atstovų.

9.9. Prie  Sutarties pridedami šie priedai, kurie laikomi neatskiriama šios Sutarties dalimi: 

9.9.1. Priedas Nr. 1 – Atliekų tvarkymo tarifai;

9.9.2. Priedas Nr. 2 -  užpildytas atliekų turėtojo prašymas 

1 priedas

Atliekų tvarkymo tarifai

Atliekų tvarkymo paslaugų tarifai be PVM atliekų turėtojui yra:

· 6 Lt/ 1,74 EUR (7,26 Lt su PVM / 2,10 EUR) vienam žmogui per mėnesį.

· 64,33 Lt/m3 / 18,63 EUR (77,84 Lt su PVM/22,54 EUR) už 1 m3 mišrių komunalinių atliekų išvežimą ir pristatytų į Vilkaviškio didžiųjų atliekų ir antrinių žaliavų priėmimo aikštelę Šiaurės g. 6 a, Vilkaviškyje priėmimą;

· 81,87 Lt/t /23,71 EUR (99,06 Lt su PVM /28,69 EUR) už 1 tonos mišrių atliekų, Atliekų turėtojo pristatytų į regioninį sąvartyną priėmimą;

· 11,76 Lt/t /3,41 EUR (14,23 Lt su PVM/4,13 EUR) už 1 tonos statybos ir griovimo atliekų (be bioskaidžių), Atliekų turėtojo pristatytų į bet kurią didžiųjų atliekų ir antrinių žaliavų priėmimo aikštelę, esančią Marijampolės regione (Vilkaviškio didžiųjų atliekų ir antrinių žaliavų priėmimo aikštelę Šiaurės g. 6 a, Vilkaviškyje), priėmimą.

· 271,25 Lt/t /78,56 EUR (328,21 Lt su PVM/ 95,06 EUR) už 1 tonos atliekų išvežimą ir sutvarkymą;

Didžiųjų atliekų ir antrinių žaliavų priėmimo aikštelėse esančiose Marijampolės regione (Vilkaviškio didžiųjų atliekų ir antrinių žaliavų priėmimo aikštelę Šiaurės g. 6 a, Vilkaviškyje), mokamai priimamų atliekų tarifai (kainos) be PVM Atliekų turėtojui (gyventojams) yra:

· 72000 Lt/t/20852,64 EUR už 1 tonos Gyvsidabrio (termometrų) priėmimą;

· 1730 Lt/t / 501,04 EUR už 1 tonos Absorbentų, filtrų medžiagos (įskaitant kitaip neapibrėžtus tepalų filtrus), pašluosčių, apsauginių drabužių, užterštų pavojingomis medžiagomis, priėmimą;
· 3160 Lt/t / 915,20 EUR už 1 tonos Pakuotės, kurioje yra pavojingų cheminių medžiagų likučių arba kurios yra jomis užterštos iki 5 %, priėmimą;
· 200 Lt/t / 57,92 EUR už 1 tonos Naudotų padangų iki 1,20 dydžio, priduodant virš 5vnt. per metus, priėmimą;

· 420 Lt/t / 121,64 EUR už 1 tonos Naudotų padangų, didesnių nei 1,20 dydžio priėmimą;

· 271 Lt/t /78,49 EUR už 1 tonos Plastikų (automobilių plastikinės detalės) priėmimą;
· 271 Lt/t / 78,49 EUR už 1 tonos Stiklo (automobilių stiklai) priėmimą;
· 400 Lt/t / 115,85 EUR už 1 tonos Atliekų, turinčių asbesto (šiferis), priėmimą.
Atliekų turėtojas pareiškia ir patvirtina, kad supranta ir sutinka su tuo, jog šiame dokumente nurodyti atliekų tvarkymo tarifai gali būti vienašališkai pakeisti UAB Marijampolės apskrities atliekų tvarkymo centras bet kuriuo metu ir be atskiro išankstinio įspėjimo. Visi tarifai ir tarifų pasikeitimai skelbiami UAB Marijampolės apskrities atliekų tvarkymo centras internetiniame puslapyje, prieinamame simboliniu interneto adresu www.maatc.lt. Apie atliekų tarifų pasikeitimus taip pat gali būti pranešama kartu su pateikiamomis PVM sąskaitomis faktūromis.

	Atliekų tvarkymo centras
	Atliekų turėtojas

	UAB Marijampolės apskrities atliekų tvarkymo centras

Įmonės kodas 151479265

Vokiečių g. 10,  LT- 68137 Marijampolė

Tel. (8 343) 54204,  Faks. 8 343 53986

El. paštas info@maatc.lt
	Vardas Pavardė
Mokėtojo kodas

Adresas 
Tel. +370                               Faks. +370 

El. Paštas

	Klientų aptarnavimo skyrius Vilkaviškyje

J. Basanavičiaus a. 11-210, Vilkaviškis 

Tel. (8 342) 20 700, El. p. vilkaviskis@maatc.lt
(Pareigos vardas, pavardė)
	

	__________________________________

                   parašas
	________________________________

                          parašas

	A.V.
	


2 priedas

Atliekų turėtojo prašymas

____________________________________________________________________________________________________

patalpų ir/ar pastatų savininko vardas pavardė, asmens kodas, adresas
UAB Marijampolės apskrities

atliekų tvarkymo centras direktoriui

PRAŠYMAS

2014 m. ............................ mėn.          d.

Vilkaviškis
Vadovaujantis Marijampolės regioninėje atliekų tvarkymo sistemoje teikiamų komunalinių atliekų tvarkymo sutarčių sudarymo tvarka, prašau sudaryti neterminuotą komunalinių atliekų tvarkymo sutartį dėl  susidarančių atliekų tvarkymo organizavimo. Man priklauso šie objektai:

	Eil. Nr.
	Patalpų pavadinimas (paskirtis) 
	Patalpų adresas
	Bendras plotas m2
	Papildomi duomenys

(gyventojų sk.)

	1
	
	
	
	

	2
	
	
	
	

	3
	
	
	
	

	4
	
	
	
	

	5
	
	
	
	


Gyvenamosios paskirties objektuose deklaruoti asmenys: patalpų savininkas ir kiti žemiau išvardinti atliekų turėtojai leidžia naudotis savo asmens duomenimis ir juos įtraukti į Atliekų tvarkymo centro tvarkomą atliekų turėtojų registrą.

	Eil. Nr.
	Vardas, pavardė
	Asmens duomenys

(gimimo metai)
	Pastabos

	1.
	
	
	

	2.
	
	
	


Patvirtinu, jog prašyme pateikti duomenys yra teisingi, o jiems pasikeitus pasižadu nedelsiant, bet ne vėliau kaip per 10 kalendorinių dienų raštu pranešti apie pasikeitimus. Man žinoma, kad Atliekų tvarkymo centras turi teisę patikrinti prašyme pateiktų duomenų teisingumą, ar mano objektuose susidarančias atliekas tvarkau vadovaudamasis Savivaldybės atliekų tvarkymo taisyklėmis. Su sutarties sąlygomis susipažinau ir įsipareigoju jų laikytis.

PVM Sąskaitas faktūras sutinku gauti _________________________________________________

(elektroniniu paštu, prisijungus prie Eko mokėtojo sistemos, paštu)

______________________________________________________________________________
(Atliekų turėtojo vardas, pavardė, parašas)

Išvardintuose objekte (uose) bus pastatyti konteineriai arba naudosis bendrojo naudojimo konteineriais:

	Eil. Nr.
	Objektas
	Objekto adresas
	Konteineris

	
	
	
	tūris m3
	Kiekis, išvežimo dažnumas, pastabos

	1.
	
	
	
	

	2.
	
	
	
	


	Atliekų tvarkymo centras
	Atliekų turėtojas

	(Pareigos vardas, pavardė)

	Vardas Pavardė


	__________________________________

                        parašas
	________________________________

                          parašas

	A.V.
	


